Samaire Armstrong

**Samaire Rhys Armstrong** (shqiptimi i emrit: Sëmir Rajs Armstrong) është një aktore dhe stiliste amerikane. Njihet për rolet e saj në filma të ndryshëm, si: *Stay Alive*, *The OC*, ''It's a Boy Girl Thing* dhe si Zhuljet Darling në serialin televiziv ABC, *Dirty Sexy Money.* Ajo është shfaqur në televizion me rolin e Elaine Riçardit në zhanrin dramë-fantazi ABC në filmin *Resurrection*. Ajo gjithashtu është shfaqur në videoklipe për " Penny & Me" nga Hanson dhe " Bad Day" nga Daniel Pauter.

## Jeta e hershme 
Armstrongu lindi në Tokio nga një baba skocez, Hanter Armstrong, dhe me nënë italiane, Silvia Sepieli. Nëna e saj dizajnon qendra estetike dhe spa për rezorte, ndërsa babai i saj stërvit ushtarë. Armstrongu ka jetuar në Japoni për pesë vjet para se të transferohej në Hauai dhe më vonë në Sedona, Arizona, ku u rrit dhe ndoqi shkollën e mesme "Sedona Red Rock". Ajo ka jetuar gjithashtu në Malajzi dhe Kinë. 

## Karriera televizive 
Në vitin 2000, Armstrongu bëri debutimin e saj të parë në televizion duke luajtur në serialin televiziv "Party of Five" në rolin e Mereditit. Gjatë gjithë viteve 2000-2001, Armstrongu ishte e ftuar në role të shfaqjeve televizive me profil të lartë si: *The X-Files*, *ER*, *Judging Amy* dhe *Freaks and Geeks*.

Në vitin 2003, Armstrongu luajti rolin e Ana Sternit në serialin televiziv dramatik për adoleshentë Fox, *The OC*. Ajo supozohet të shfaqej vetëm në një episod. Megjithatë, pasi personazhi i saj u pa që roli i saj preferohej nga fansat, ajo luajti edhe në episode të tjera. Ajo portretizoi një lexuese të vetërrëfyer të librit komik dhe një socialiste sarkastike nga Pitsburgu. Pavarësisht paraqitjes së rregullt të personazhit të saj gjatë sezonit të parë të serialit, ajo nuk u promovua në serial rregullisht. Në vitin 2006, Armstrongu u kthye në sezonin e tretë të serialit për dy episode. 

Në vitin 2007, Armstrong u hodh në rolin e saj të parë të serisë së rregullt në serialin televiziv dramë/komedi ABC, *Dirty Sexy Money*. Ajo portretizoi rolin e Zhuljet Darlingut, një trashëgimtare e llastuar që donte të bëhej një aktore serioze. Seriali pati një sukses të menjëhershëm dhe pa premierën e vet më 26 shtator 2007, me 10.44 milionë shikues. Seriali mori vlerësime të ndryshme nga kritikët. Karakteri i saj është vërejtur se ka shumë ngjashmëri me trashëgimtaren e jetës reale, Paris Hilton. Në mars 2008, Armstrongu njoftoi se nuk do të kthehej për sezonin e dytë të serialit si një serial i rregullt. Seriali nuk e ruajti suksesin e tij dhe rrëshqiti në vlerësime në mënyrë dramatike gjatë gjithë ecurisë së tij. U anulua më 8 gusht 2009. 

Në vitin 2010, Armstrongu u ftua në serialin televiziv HBO *How To Make It In America* në episodin e parë të serisë që portretizonte rolin e Xhejnit.

Në vitin 2012, ajo u shfaq në 8 episode të filmit *The Mentalist*, si një prostitutë e kthyer në informatore konfidenciale për Byronë e Hetimit të Kalifornisë. Personazhi i saj Sameri ndau një puthje me personazhin e Tim Kangut Kimball Cho në episodin "At First Blush" pasi Cho pranoi se kishte ndjenja për Samerin.

Në shtator të vitit 2013, ajo luajti nënën e djalit biond që kreu të shtënat në shkollë në premierën e sezonit të gjashtë *të Sons of Anarchy'' "Straw".

## Jeta personale 
Armstrongu hyri në një "institucion ambulator" në tetor 2007  "për t'u marrë me disa çështje personale".  Ajo u largua pas 6 javësh, por u kthye dhe qëndroi për tre muaj të tjerë. 

Në dhjetor 2012, Armstrongu dhe i dashuri i saj i atëhershëm Xhejson Kristoferi mirëpritën fëmijën e tyre të parë, një djalë.  Ajo jeton në Sedona, Arizona. Në vitin 2022, ajo kandidoi dhe humbi zgjedhjet për kryetar bashkie në Sedona.  

Armstrongu është ka bindje konservatore dhe votoi për Donald Trampin në zgjedhjet presidenciale të vitit 2016. Në vitin 2020, ajo u kritikua pasi pretendoi se " BLM është një organizatë terroriste e brendshme miliardë dollarësh" në Instagramin e saj.  

## Filmografia 
### Film 
### Televizioni 
### Video muzikore 
## Referime 
## Lidhje të jashtme